Wägs minum Tschob (und will wer jetz Klötz hei), heiwer jetz äbu öi es Auto gchöift! Mine Arbeitswäg isch zwar nummu ca. 20km, aber mit Bussa miessti zweimal wäxlu und weri mind. en Schtund unerwäx. Im Februar zigglut d'Firma zwar mitsch ind Schadt, aber wier hei isch scho so an iischers Brumbrum gigwent, dass wer's grad fasch sicher nid verchöife.   Es isch de nu fellig eso en Sach, schich fer schiis ERSCHTUSCH Auto z'entscheidu! Wier hei d'Länginä umcha glüegut und gläsu und gfahru ud iisch schlussändli fer en naglnöie silbergrauä Mitsubishi Colt, 1.5, Insport entschidu. En Occassio lohnt schich hie nid deschwärt, willsch durch du ganz Rägu meischtenz in nid so güetä Züeschtänd sind und d'Versichrig en halbe Bärg choschtut (vor allum, will wier no  nie es Auto hei kha). Bi Mitsubishi heiwer aber es megagüet's Agibot vercho, wawer grad fasch nid hei chenu nei sägu.   Iisch passt iischers Autili eifach. Chennet ja bim Ma ga lüegu, wie's üsgseht.